Diari Oficial de la Generalitat Valenciana


Sumari del DOGV 4919, del 07-01-2005 (2005/65)

RESOLUCIÓ de 27 de desembre de 2004, del director general de Recursos Humans de la Conselleria de Sanitat, per la qual modifica la Resolució de 26 de març del 2004, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de tècnic de la funció administrativa d'institucions sanitàries dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/65


Organisme emissor
:   Conselleria de Sanitat

Tipus de document
:   Resolució

RESOLUCIÓ de 27 de desembre de 2004, del director general de Recursos Humans de la Conselleria de Sanitat, per la qual modifica la Resolució de 26 de març del 2004, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de tècnic de la funció administrativa d'institucions sanitàries dependents de la Conselleria de Sanitat. [2005/65]
  
En execució de la sentència ferma 301/04 del Jutjat Contenciós Administratiu número set de València, per la qual estima parcialment el recurs contenciós administratiu 190/04, promogut per Eduardo Donderis Folgado, contra la Resolució de 7 de gener de 2004, del director general de Recursos Humans, per la qual fa públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de tècnic de la funció administrativa d'institucions sanitàries dependents de la Conselleria de Sanitat.
  
Vista la puntuació total atorgada pel tribunal del procés extraordinari de consolidació d'ocupació per a la selecció i provisió de places de tècnic de la funció administrativa d'institucions sanitàries dependents de la Conselleria de Sanitat al recurrent Eduardo Donderis Folgado.
  
Vista la Resolució de 17 de desembre de 2004, dictada en execució de la sentència esmentada adés, per la qual es modifica la Resolució de 7 de gener del 2004, per la qual es fan públiques les qualificacions finals dels aspirants que han superat la fase de selecció del procés extraordinari de consolidació d'ocupació per a la selecció i provisió de places de tècnic de la funció administrativa d'institucions sanitàries dependents de la Conselleria de Sanitat.
  
Per tant, i atés el que disposen els articles 118 de la Constitució Espanyola, 17.2 de la Llei Orgànica 6/1985, d'01 de juliol, del Poder Judicial, i 103 i següents de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligació de complir les sentències i altres resolucions dictades per jutges i tribunals.
  
Fent ús de les competències que m'atribuïx l'article 8 del Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, resolc modificar la Resolució de 26 de març de 2004 per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de tècnic de la funció administrativa d'institucions sanitàries dependents de la Conselleria de Sanitat, incloent-hi Eduardo Donderis Folgado amb una qualificació final de 101,80 punts i excloent-ne Amparo Zarzo Granero.
  
Es podrà interposar contra esta resolució un incident d'execució de sentència davant el Jutjat Contenciós Administratiu número set de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptadors des de l'endemà de la publicació.